Šašlik

Šašlik alebo šašlyk (po rusky шашлык – šašlyk, po ukrajinsky шашлик – šašlyk) je pôvodne kaukazské jedlo z baranieho, bravčového či iného mäsa, opečené na ražni. Je obľúbené v krajinách bývalej ZSSR ako Gruzínsko, Rusku, Arménsko, Azerbajdžan, Uzbekistan a Ukrajina.

História 

Skladá sa zo striedajúcich sa kúskov mäsa a cibule. Hoci bolo slovo „šašlik“ pravdepodobne prevzaté Kozákmi od krymských Tatárov už na začiatku 16. storočia, toto jedlo sa do Moskvy nedostalo skôr než pred koncom 19. storočia. Odvtedy sa rozšírilo, v roku 1910 už bolo známe v Petrohrade a do roku 1920 sa stalo bežným pokrmom vo všetkých mestách Ruska.

Charakteristika 
Šašlik býva napríklad pripravovaný z kúskov prerastenejšieho mäsa veľkosti väčšieho orecha, marinovaného cez noc v zmesi červeného vína, octu a korenia. Mäso sa napichuje samotné alebo v kombinácii s cibuľou a sezónnou zeleninou (na Kaukaze aj s ovocím) na ploché šašlikové ihly - šampury a opeká sa nad žeravým uhlím, najlepšie z brezy. Stacionárny gril na prípravu šašliku sa nazýva mangal. Opečený šašlik sa podáva s chuťovo výraznými omáčkami, zelenými bylinkami, prípadne zrniečkami granátového jablka.

Na Ukrajine je šašlik pripravovaný aj z väčších kusov marinovaného mäsa (marinuje sa napríklad v majonéze ochutenej korením, cibuľou a pod.) ako sú napríklad celé štvrťky kurčiat a pod.

Referencie

Iné projekty 

Ruská kuchyňa
Azerbajdžanská kuchyňa
Mäso
Gruzínska kuchyňa
Arménska kuchyňa
Uzbekistan
Kaukaz